‎UN SERIAL DOCUMENTAR NETFLIX
‎La marginea Deltei Okavango din Botswana,
‎o nouă generație ‎află despre lumea din jurul ei.
‎Grupul acesta e format din pui ‎de câine-sălbatic, de zece săptămâni.
‎Cea mai sigură dintre toți e Duma.
‎Mereu caută aventură
‎și se crede un viitor lider.
‎Părinții puilor sunt perechea alfa.
‎Dar fiecare adult muncește la fel de mult ‎ca să crească familia asta.
‎În timp ce haita merge la vânătoare,
‎vărul Bamba păzește bârlogul.
‎Această echipă incredibilă ‎are una dintre cele mai puternice legături
‎din lumea naturală.
‎Legături pe care le construiesc puii
‎și care vor stabili ‎șansa de supraviețuire a Dumei.
‎Pentru mulți copii sălbatici, ‎a face parte dintr-o familie unită
‎poate însemna diferența ‎între viață și moarte.
‎UGANDA ‎PENINSULA MWEYA
‎Acești patru pui sunt de manguste.
‎Trei fete curajoase
‎și fratele lor timid, Quito.
‎După patru săptămâni în vizuina lor,
‎se uită prima dată la lume.
‎Au o familie mare, de 35 de membri, ‎care să-i îngrijească.
‎Dar puii sunt ținte ușoare ‎pentru prădători.
‎Quito și surorile lui au doar 50% șanse
‎să supraviețuiască în următoarele luni.
‎Pentru a îmbunătăți șansele, fiecare pui ‎trebuie să facă echipă cu un adult
‎pentru a-i învăța abilitățile ‎necesare în lumea exterioară.
‎Mama lui Quito va continua să ofere lapte,
‎dar îngrijirea copilului ‎e o aventură de familie.
‎Cu cât e mai puternică ‎legătura cu îngrijitorii,
‎cu atât mai mari sunt șansele.
‎Toți puii sunt împerecheați.
‎Toți, mai puțin Quito.
‎Nu e destul de insistent ‎să convingă un adult să-l ia.
‎Deci acum e pe cont propriu.
‎Fetele sunt deja învățate ce să mănânce.
‎Termite…
‎milipede, gândaci
‎și chiar șerpi mici sunt în meniu.
‎Dar, în timp ce surorile lui se umplu,
‎bietul Quito devine mai înfometat.
‎Își face curaj să se apropie ‎de fratele său mai mare, Quboua.
‎Dar adolescentul nu vrea să fie dădacă.
‎Dacă nu face echipă ‎cu un adult în curând,
‎viitorul lui Quito ‎e departe de a fi sigur.
‎În timp ce unii mititei se străduiesc ‎să formeze un atașament…
‎în apele înghețate din Alaska,
‎un pui și mama sa devotată ‎nu pot fi despărțiți.
‎Această vidră-de-mare e Kesari.
‎Are patru săptămâni ‎și e centrul lumii mamei ei.
‎A fost purtată de mama ei singură
‎în fiecare zi în ultima lună.
‎Pentru că, deși s-a născut în apă,
‎până acum, Kesari nu a avut ‎coordonarea să înoate.
‎Ceilalți pui de vârsta ei ‎încep lecții de înot.
‎Și Kesari ar trebui să facă asta.
‎Dar, cu transportul gratuit ‎de la mamă, e foarte fericită.
‎E un pui cu adevărat răsfățat,
‎dar îngrijirea e importantă.
‎Împingând blana lui Kesari, ‎captează aerul lângă pielea ei,
‎dându-i o izolare vitală ‎pentru apele înghețate.
‎Fără ea, n-ar rezista nici măcar o zi.
‎Toate nevoile lui Kesari sunt satisfăcute,
‎inclusiv lapte integral de la robinet.
‎Vor mai dura cinci luni ‎până când Kesari va fi înțărcată.
‎O stoarce de energie pe mama ei,
‎care are nevoie de mâncare.
‎Dar scufundarea după mâncare
‎înseamnă să-și lase fiica ‎singură și neprotejată.
‎N-o poate lăsa pe Kesari pe uscat.
‎Cea mai apropiată insulă e deja ocupată.
‎Iar țărmul nu e deloc sigur.
‎Singura opțiune a mamei
‎e să-și lase fiica pe mare.
‎Dar e riscant.
‎Vulturii-pleșuvi pescuiesc aici,
‎dar ar lua imediat ‎un pui lăsat nesupravegheat.
‎În ciuda pericolelor,
‎în timp ce Kesari doarme, ‎mama ei are o șansă.
‎O stea-de-mare ‎îi asigură caloriile necesare.
‎O verifică rapid pe fiica ei
‎și revine la felul doi.
‎Pe partea asta de coastă, ‎mareele se schimbă rapid.
‎În doar câteva minute,
‎Kesari e târâtă la 100 de metri ‎de unde a lăsat-o mama ei.
‎La întoarcerea ei, ‎mama lui Kesari nu-și mai găsește puiul.
‎Chiar și cu cei mai devotați ‎părinți din lume,
‎creșterea în sălbăticie e foarte precară.
‎Mai ales pentru mangusta Quito,
‎care încă se străduiește ‎să găsească pe cineva dispus să-l preia.
‎Relațiile dintre surorile lui ‎și mentorii lor
‎se întăresc în fiecare zi.
‎La fel și încrederea lor.
‎În joacă, puii învață autoapărare…
‎și Quito ratează asta.
‎Se‎ duce la Quboua,
‎dar, din nou, e alungat.
‎Quito pierde mai mult decât lecții.
‎Mentorii sunt și bodyguarzi.
‎O barză marabou ‎poate înghiți un pui întreg.
‎Iar prădătorii nu sunt ‎singura amenințare a lui Quito.
‎Pe măsură ce se apropie seara, ‎apare un pericol mai mare.
‎La doar câțiva metri de vizuină, ‎familia a simțit un miros.
‎O bandă rivală de manguste ‎a intrat pe teritoriul lor de curând.
‎Războaiele sunt brutale…
‎și dacă familia e atacată, ‎puii s-ar putea să nu supraviețuiască.
‎Nu e timp de pierdut.
‎Trebuie să mute vizuinile
‎și trebuie să se mute acum.
‎În Africa de Sud, ‎familia câinilor-sălbatici e amenințată.
‎Dădaca Bamba e în alertă pentru prădători.
‎Și l-a văzut pe cel mai periculos.
‎Un leu.
‎La doar 70 de metri ‎de unde dorm Duma și frații ei.
‎Leul poate fi singur, dar pentru puii mici
‎e mortal.
‎Riscându-și viața, ‎Bamba înfruntă inamicul.
‎Dar intrusul nu se mișcă.
‎Și a observat puii.
‎Bamba e neajutorat singur.
‎Întăririle sunt pe drum.
‎Poate un câine nu se poate pune cu leul,
‎dar patru sunt de ajuns să-l alunge.
‎Pericolul a trecut…
‎urmează cina.
‎Fiecare adult se dedică 100% ‎acestei familii.
‎E un efort de echipă să protejeze
‎și să hrănească puii.
‎Dar Duma trebuie să învețe ‎să-i pună pe alții pe primul loc.
‎Pentru ea, fiecare masă ‎e o șansă să se afirme.
‎Dar zilele de așteptare ale Dumei ‎se apropie de sfârșit.
‎Lumea ei e pe cale să devină ‎mai mare și mai periculoasă.
‎În Alaska, ‎viața lui Kesari e deja la limită.
‎Micul pui a dispărut.
‎Iar mama ei devine furibundă.
‎Brusc,
‎un strigăt cunoscut.
‎Mama și fiica s-au reunit în siguranță.
‎După sperietura de a o pierde,
‎mama ei decide ‎că e timpul pentru dragoste dură.
‎De acum, Kesari începe antrenamentele.
‎Întâi, scufundări scurte ‎ca să te obișnuiești cu apa.
‎Apoi antrenament complet de înot.
‎Cu încurajarea mamei ei, ‎care o ține cu grijă de urechi,
‎încet, dar sigur, ‎Kesari începe să se obișnuiască.
‎În doar două săptămâni, ‎a învățat să stropească la suprafață.
‎Dar scufundarea sub apă ‎e cu totul altceva.
‎Încercările ei de a găsi mâncare ‎sunt cam inconsistente.
‎Dar, din fericire, ‎mama ei încă îi dă mese.
‎Kesari prosperă.
‎Nu mai e un bebeluș relaxat,
‎ci o fetiță care devine mai independentă.
‎Legătura incredibilă dintre cele două
‎îi va oferi lui Kesari ‎cea mai bună șansă pentru viitor.
‎Peste patru luni, ‎puiul ăsta mic își va face propriul drum.
‎Dar până atunci,
‎ele două se pot bucura ‎de timpul lor prețios împreună.
‎În Uganda,
‎puterea familiei ‎n-a fost niciodată mai importantă
‎pentru Quito și surorile lui.
‎Sub amenințarea atacului, ‎familia se mută.
‎E un drum scurt, ‎dar printr-un cartier periculos.
‎Fetele au pe cineva care le are în grijă.
‎Dar micul Quito nu are pe nimeni lângă el.
‎Mai are jumătate de drum,
‎dar e deja în urmă.
‎E singur în aer liber.
‎Un vultur-marțial e suficient de mare ‎pentru a lua atât adulți,
‎cât și pui.
‎Dacă Quito e văzut, nu are șanse.
‎Tot ce poate face e să cheme ajutor.
‎Fratele Quboua vine în ajutor,
‎exact la timp.
‎Drumul fiind liber,
‎familia merge mai departe.
‎Sunetul lui Quito în pericol era ‎declanșatorul de care avea nevoie Quboua.
‎În sfârșit,
‎Quito are legătura specială ‎la care tânjea mereu.
‎Înainte, familia ajunge ‎în siguranță la noua ei casă.
‎Cu vedere la malul lacului
‎și multă băutură și mâncare.
‎Quito a avut un început ezitant,
‎dar viața devine mai bună.
‎În ciuda reticenței inițiale a lui Quboua,
‎se dovedește a fi cel mai atent mentor.
‎Calea către maturitate e dificilă.
‎Dar cu sprijinul familiei sale, ‎Quito are toate șansele să ajungă acolo.
‎E o nouă zi și o nouă etapă
‎pentru Duma și frații ei.
‎Mama Dumei a hotărât ‎să nu mai aducă mâncare puilor…
‎și să aducă puii la mâncare.
‎E prima dată când sunt ‎atât de departe de bârlogul lor.
‎Nici măcar Duma nu e atât de sigură.
‎Prima masă a puiului e o impala…
‎și Duma abia așteaptă să se înfrupte.
‎În această familie, puii sunt primii…
‎și doar când sunt plini, ‎adulții încep să mănânce.
‎Duma nu e prea răbdătoare.
‎În timp ce îngrijitorii ei sunt ocupați, ‎ea începe să exploreze.
‎Iar frații ei îl urmează.
‎O movilă de termite ‎e cadrul perfect de cățărare.
‎Când Duma începe să se întoarcă…
‎e clar că nu știe unde să meargă.
‎Ca lider autonumit,
‎alege o direcție.
‎Dar e greșită.
‎Pământul acesta umed ‎e complet nou pentru ei.
‎Duma s-a pierdut de tot cu frații ei.
‎La locul mesei, ‎Bamba își dă seama că puii au dispărut
‎și formează rapid o echipă de căutare.
‎De obicei, miros puii,
‎dar cu un vânt atât de puternic, ‎nu le prind mirosul.
‎Viețile puilor depind acum ‎de legăturile lor familiale.
‎Duma învață cât de important e ‎să faci parte din echipă.
‎Puii au nevoie de haită
‎și au nevoie de ea acum.
‎Subtitrarea: Cosmin Chiciudean